44. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 129 της 11/12 Φεβρ. 1977 (ΦΕΚ Α΄ 40) Περί παροχής αποζημιώσεων θιγέντων επαγγελματιών Χρηματομεσιτών ελευθέρας αγοράς. Έχοντες υπ’ όψει: α)Τας διατάξεις του Νόμ. 361/1976, περί αντικαταστάσεως της παρ. 5 άρθρ. 9 Ν.Δ. 3078/1954 «περί τροποποιήσεως και συμπληρώσεως των περί Χρηματιστηρίου Αξιών διατάξεων, ως και ρυθμίσεως άλλων τινών σχετικών θεμάτων» ως ετροποποιήθη δια του Ν.Δ. 827/1971. β)Την εκδοθείσαν υπ’ αριθ. 49423/26.6.1976 απόφασιν Υπουργού Εμπορίου (ΦΕΚ 2057/76 τεύχ. Α.Ε. και Ε.Π.Ε.) περί διαθέσεως του ημίσεος εκ του σχηματισθέντος κεφαλαίου ειδικού πόρου του κοινού Συνεγγυητικού κεφαλαίου ασφαλείας χρηματιστηριακών συναλλαγών προς αποζημίωσιν των χρηματομεσιτών ελευθέρας αγοράς. γ)Την υπ’ αριθ. 25/17.1.77 γνωμάτευσιν του Συμβουλίου της Επικρατείας (Τμήμα Α΄), προτάσει του Υπουργού Εμπορίου, αποφασίζομεν: Άρθρ.1.-1.Το διατεθέν δια της υπ’ αριθ. 49423/ 26.6.76 αποφάσεως Υπουργού Εμπορίου συνολικόν χρηματικόν ποσόν εκ του κοινού Συνεγγυητικού κεφαλαίου ασφαλείας χρηματιστηριακών συναλλαγών προς αποζημίωσιν θιγέντων εκ της εφαρμογής της υπ’ αριθ. 1395/22.12.65 αποφάσεως της Νομισματικής Επιτροπής επαγγελματιών χρηματομεσιτών ελευθέρας αγοράς, θα κατανεμηθή κατ’ ισομοιρίαν μεταξύ των αναγνωριζομένων δικαιούχων απάσης της Επικρατείας κατά τας διατάξεις άρθρ. 1 Νόμ. 361/76. 2.Εφ’ όσον δεν επιζούν κατά την δημοσίευσιν του παρόντος οι άμεσοι δικαιούχοι επαγγελματίαι χρηματομεσίται ελευθέρας αγοράς θα λάβουν ανάλογον ποσόν αποζημιώσεως τα κάτωθι κατά κατηγορίας πρόσωπα: (Αντί για τη σελ. 282,15(β) Σελ. 282,15(γ) Τεύχος 697-Σελ. 43 Χρηματιστήρια 12.Π.α.42-44 α)η επιζώσα σύζυγος χήρα άνευ τέκνων ποσοστόν 60% επί του προκύπτοντος ποσού αποζημιώσεως δια τον άμεσον δικαιούχον, β)η επιζώσα σύζυγος χήρα μετά τέκνων ανηλίκων ποσοστόν 10% επί πλέον του ως άνω ποσοστού 60%     δι’    έκαστον    τέκνον,   μη     δυναμένου του ποσού αποζημιώσεως να υπερβή το προκύπτον ποσόν του αμέσου δικαιούχου. Μη επιζώσης και της συζύγου, υπαρχόντων ανηλίκων τέκνων, το σύνολον της οφειλομένης αποζημιώσεως εις τον άμεσον δικαιούχον κατανέμεται κατ’ ισομοιρίαν εις τα ανήλικα τέκνα, μη υπαρχόντων δε και τοιούτων, εφ’ όσον υφίστανται άγαμοι θυγατέρες λαμβάνουν ομοίως ποσοστόν 25% εκάστη. γ)Οι επιζώντες γονείς και τυχόν ανήλικοι αδελφοί ή άγαμοι αδελφαί ποσοστόν 50% επί του προκύπτοντος ποσού δια τον άμεσον δικαιούχον, κατανεμόμενον εξ ίσου μεταξύ τούτων. Αν εις μόνον τούτων υφίσταται θα λάβη ποσοστόν 25% ομοίως. Οι γονείς και αδελφοί ή αδελφαί δικαιούνται αποζημιώσεως εφ’ όσον δεν υφίσταται σύζυγος ή τέκνα του αμέσου δικαιούχου. 3.Ουδείς έτερος συγγενής οιουδήποτε βαθμού δικαιούται μεριδίου της άνω αποζημιώσεως. 4.Το προκύπτον αδιάθετον υπόλοιπον ποσόν αποζημιώσεως, συνεπεία επισυμβάντος θανάτου του θιγέντος αμέσου δικαιούχου και της διαθέσεως μειωμένου ποσοστού εις τους αμέσους κληρονόμους αυτού, κατά τα εν παρ. 2 του παρόντος, θα διατεθή εις προσαύξησιν της μερίδος των επί της οδού Σοφοκλέους Αθηνών, ένθα και το Χρηματιστήριον, θιγέντων χρηματομεσιτών ελευθέρας αγοράς, κατανεμόμενον εξ ίσου μεταξύ τούτων. Άρθρ.2.-1.Δια την αναγνώρισιν των δικαιούχων και καθορισμόν του ύψους της αποζημιώσεως των επαγγελματιών χρηματομεσιτών ελευθέρας αγοράς, κατά τας διατάξεις του Νόμ. 361/76, συνιστάται 3μελής Επιτροπή παροχής αποζημιώσεως εκ των κάτωθι: α)Εκ του Νομικού Συμβουλίου Υπουργείου Εμπορίου, ως Προέδρου, αναπληρουμένου νομίμως. β)Εκ του Προϊσταμένου της Διευθύνσεως Ανωνύμων Εταιρειών και Πίστεως του Υπουργείου Εμπορίου ή του νομίμου αναπληρωτού. γ)Εκ του Προέδρου του Συνδέσμου Γραφείων ελευθέρας αγοράς Χρηματιστηρίου Αθηνών ή Προέδρου Αργυραμοιβών Πειραιώς μετεχόντων κατά περίπτωσιν εξετάσεως χρηματομεσίτου ή αργυραμοιβού, δυναμένου εκατέρου να αναπληρωθή υπό του ετέρου των αναφερομένων. Ως Γραμματεύς της Επιτροπής μετέχει ο Προϊστάμενος Γ΄ Τμήματος της Διευθύνσεως Ανωνύμων Εταιρειών και Πίστεως. Σελ. 282,16(γ) Τεύχος 697-Σελ. 44 2.Εις την άνω Επιτροπήν Παροχής Αποζημιώσεως θα υποβληθούν άπαντα τ’ απαιτούμενα δικαιολογητικά δια την αναγνώρισιν των δικαιούχων και καθορισμόν του ύψους της αποζημιώσεως. Άρθρ.3.-1.Δι’ αποφάσεως της συνιστωμένης Επιτροπής θα καθορισθή το ακριβές ποσόν αποζημιώσεως των επαγγελματιών, βάσει του συνολικού αριθμού των υποβαλόντων εμπροθέσμως αιτήσεις και αναγνωρισθέντων υπ’ αυτής ως δικαιούχων χρηματομεσιτών ελευθέρας αγοράς. 2.Αι αποφάσεις της Επιτροπής περί αναγνωρίσεως των δικαιούχων και καθορισμού του ύψους της αποζημιώσεως θεωρούνται οριστικαί, μη υποκείμεναι εις αναθεώρησιν υπό ετέρου οργάνου. 3.Εις τα μέλη της δια του παρόντος συνιστωμένης Επιτροπής ως και τον Γραμματέα αυτής θα καταβληθή εις βάρος του ιδίου λογαριασμού και κατά την αυτήν διαδικασίαν του επομένου άρθρου εφ’ άπαξ αποζημίωσις, το ποσόν της οποίας θέλει προκύψει εξ υπολογισμού δραχμών εξακοσίων εφ’ εκάστης εξετασθησομένης περιπτώσεως, κατανέμεται δε, μετά την ολοκλήρωσιν του έργου αυτής, μεταξύ των μελών αυτής και του Γραμματέως, δι’ ειδικής αποφάσεως της Επιτροπής. Εκ του ποσού τούτου θα αντιμετωπισθούν πρότερον και τυχόν έξοδα λειτουργίας της Επιτροπής (γραφικά κ.λ.π.). Άρθρ.4.-1.Η καταβολή των αποζημιώσεων θα γίνη εις βάρος του τηρουμένου παρά τη Τραπέζη της Ελλάδος ειδικού λογ/σμού εκ του διατεθέντος προς τούτο δια της υπ’ αριθ. 49423/26.6.1976 αποφάσεως Υπουργού Εμπορίου συνολικού ποσού, βάσει επιταγής εξουσιοδοτημένου οργάνου του Υπουργείου Εμπορίου. 2.Ως δικαιολογητικόν της επιταγής πληρωμής επ’ ονόματι των δικαιούχων θα επισυνάπτεται αντίγραφον της σχετικής αποφάσεως της εν άρθρ. 2 Επιτροπής. Άρθρ.5.-Η πληρωμή της αποζημιώσεως των δικαιούχων θα γίνη εντός μηνός από της εκδόσεως της αποφάσεως της Επιτροπής παροχής Αποζημιώσεως. Ανατίθεμεν την δημοσίευσιν και εκτέλεσιν του παρόντος εις τον Υπουργόν Εμπορίου. 12.Π.α.44 Χρηματιστήρια 45. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 509 της 9/9 Ιουν. 1977 (ΦΕΚ Α΄ 161) Περί του Οργανισμού του Χρηματιστηρίου Αξιών Αθηνών. Καταργήθηκε από το άρθρ. 11 Π.Δ. 337/8-14 Ιουν. 1989 (ΦΕΚ Α΄ 157), κατωτ. αριθ. 53.